Йордан Стубел
Гургулица гука

chitanka.info

Ни роси росица,

ни ветрец повява,

гургуличка гука,

клони разлюлява.

Под дърво брезово

млад юнак се мери,

пиле нажалено

дума и трепери:

— Не мери ме, братко,

палаво юначе,

аз съм сред гората

мънино сираче.

Затова от тъмно

гукам нажалено,

да ме чуе майка

от дърво зелено.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.